呢間小酒窩餐廳位於廟街，我都食咗幾年。每次都大排長龍，所以我都會預先預訂。不過預訂咗都要可能等返20分鐘先入到去，因為實在太多人慕名而來。其實環境唔算好舒適，都幾狹窄，只能夠坐到40、50人。但係啲嘢食就真係好味，最出名就係four season pizza同Baby ribs. Pizza上面嘅醬汁非常濃味，佢係屬於餅底較薄身嘅脆皮pizza，芝士亦足夠鋪滿整個Pizza，另外有少少泰式甜醬，味道好有層次。baby ribs嘅醬汁甜而不膩，配上薯條，好味。